
La HCL nr.116/28.03.2006

Procedura de calcul a contribuţiei vârstnicilor beneficiari ai serviciilor de îngrijire la domiciliu


- Acordarea gratuită a serviciilor de îngrijire la domiciliu pentru persoanele vârstnice fără venituri sau ale căror venituri sunt mai mici de 18,4 lei (RON). 

- O contribuţie de 5% din venitul net al vârstnicului, în cazul în care venitul acestuia este cuprins între 18,4 lei (RON) şi salariul de bază minim brut pe economie, dar nu mai mult decât costul serviciilor pe o lună, precum şi dacă persoana vârstnică beneficiază de cel puţin 10 ore de îngrijire la domiciliu săptămânal.


- Pentru vârstnicii care au venituri mai mari decât salariul de bază minim brut pe economie,  o contribuţie de 10% din venitul net, dar nu mai mult decât costul serviciilor pe o lună, în condiţiile în care beneficiază de asemenea de cel puţin 10 ore de îngrijire săptămânal.


- Costul serviciilor pentru o lună se calculează la salariul de încadrare al infirimierei care asigură serviciile de îngrijire la domiciliu pentru un program de lucru de 170 ore în medie pe lună, respectiv salariul de bază minim brut pe economie.


Exemple:

1. Un vârstnic cu o pensie lunară de 120 lei (RON) va trebui să plătească o contribuţie de 6 lei (RON)/lună, în cazul în care beneficiază de cel puţin 10 ore pe săptămână de îngrijire. Costul serviciilor pentru o lună (cel puţin 40 ore) , raportat la 2,27 lei (RON)/oră (calcul făcut la o medie de 170 ore pe lună lucrate de îngrijitorul la domiciliu a cărui salariu de încadrare este de 387 lei (RON)/lună) se ridică la 90,8 lei (RON).

2. Un vârstnic cu o pensie de 300 lei (RON)/lună va plăti o contribuţie de 30 lei. Dacă acesta beneficiază de îngrijire la domiciliu 8 ore zilnic (în medie 170 ore/lună) rezultă că beneficiază de servicii la domiciliu în valoare de 387 lei (RON)/lună.


Din cele două exemple rezultă că vârstnicii primesc servicii la domiciliu de o valoare mult superioară contribuţiei efective pe care aceştia o plătesc.


Îngrijitorul la domiciliu poate îngriji una sau mai multe persoane vârstnice, în funcţie de nevoile acestora stabilite prin grila de evaluare.

